ഈ ജില്ലയില് വന്നതിനു ശേഷം രക്ഷകര്ത്താവ് എന്ന നിലക്ക് നടന്ന മൂന്നാമത്തെ കന്യാദാനം സര്ക്കാര് ആഫ്റ്റര് കെയര് ഹോമിലെ അന്തേവാസിയായ ഷക്കീലയുടെ വിവാഹത്തിന് രക്ഷാകര്ത്താവായി പങ്കെടുത്തത് ജില്ലാ കളക്ടര് നല്ല മനസിന്റെ ഉടമ എന്റെ മകള് അതില് തന്നെ എല്ലാം അടങ്ങിയിട്ടുണ്ട് സര് ബി. അബ്ദുള് നാസറിന് കൈയ്യടിച്ച് സോഷ്യല്മീഡിയ കൊല്ലം: വിവാഹം എന്ന് പറയുന്നത് എല്ലാവരുടെയും ജീവിതത്തിലെ മറക്കാനാകാത്ത ഒരു അവിസ്മരണിയ നിമിഷം തന്നെയായിരിക്കും.ജീവിതകാലം മുഴുവന് തന്നിലെ പാതിയോട് മറുപാതിയെ ചേര്ക്കുന്ന ദിനം.അതുകൊണ്ടുത്തന്നെ ഓരോരുത്തരും തങ്ങളുടെ വിവാഹമുഹുര്ത്തങ്ങള് എത്രയും ഗംഭീരമാക്കാമോ അത്രയും മികവേറിയത് ആക്കാനാണ് ശ്രമിക്കുന്നത്.എന്നാല് സ്വന്തം മകള് അല്ലാതിരുന്നിട്ടു കൂടി നവവധുവിന്റെ വിവാഹത്തിന് കൈപിടിച്ചുകൊടുക്കാന് ഒരു കളക്ടര് എത്തുന്നത് ചിലപ്പോള് ഇത് ആദ്യത്തെ സംഭവം തന്നെയായിരിക്കും. എന്റെ മകള് എന്ന് പറഞ്ഞില്ലേ സര് അങ്ങേയുടെ വലിയ മനസ്സ് ബിഗ് സല്യൂട്ട്. നല്ല മനസിന്റെ ഉടമ എന്റെ മകള് അതില് തന്നെ എല്ലാം അടങ്ങിയിട്ടുണ്ട് സര്. കൊല്ലം ജില്ലാ കളക്ടര് ബി.അബ്ദുള് നാസറിന്റെ ഫേസ്ബുക്ക് പേജില് പ്രവഹിക്കുന്ന കമന്റുകളില് ചിലത് മാത്രമാണിത്. കൊല്ലം ഇഞ്ചവിള സര്ക്കാര് ആഫ്റ്റര് കെയര് ഹോമിലെ അന്തേവാസിയായ ഷക്കീലയുടെ വിവാഹത്തിന് അവരുടെ രക്ഷാകര്ത്താവായി പങ്കെടുത്തതുകൊല്ലം ജില്ലാ കളക്ടര് ബി. അബ്ദുള് നാസര് ആയിരുന്നു. തനിക്ക് ഒരുപാട് സന്തോഷം നല്കിയ ദിവസത്തിന്റെ ചിത്രങ്ങളും അദ്ദേഹം തന്റെ ഫേസ്ബുക്ക് പേജില് പങ്കുവെച്ചു. കുടുംബസമേതമായിരുന്നു കളക്ടര് ചടങ്ങില് പങ്കെടുത്തത്. കൊല്ലം ജില്ലാ കലക്ടറായി ചുമതലയേറ്റ ശേഷം രക്ഷകര്ത്താവ് എന്ന നിലക്ക് പങ്കെടുക്കുന്ന മൂന്നാമത്തെ വിവാഹമാണ് ഇതെന്നും അദ്ദേഹം കുറിച്ചു.സര്ക്കാര് ആഫ്റ്റര് കെയര് ഹോമിലെ അന്തേവാസിയെ അദ്ദേഹം എന്റെ മകള് കുമാരി ഷക്കീല എന്നാണ് വിശേഷിപ്പിച്ചത്. ഈ അഭിസംബോധനയെ ഏറെ പേര് പ്രശംസിക്കുകയും ചെയ്തു. കൊല്ലം ജില്ലാ കളക്ടറുടെ ഫേസ്ബുക്ക് കുറിപ്പ് ഇങ്ങനെ: ഒരുപാട് സന്തോഷം നല്കിയ ദിനം, ഒപ്പം ആത്മനിര്വൃതിയും. ഇഞ്ചവിള സര്ക്കാര് ആഫ്റ്റര് കെയര് ഹോമിലെ എന്റെ മകള് കുമാരി ഷക്കീല യുടെയും വെള്ളിമണ് വെസ്റ്റ് വിഷ്ണു സദനത്തില് ശ്രീമതി സതീഭായിയുടെ മകന് വിധുരാജിന്റെയും വിവാഹ സുദിനം. പനമൂട് ദേവീക്ഷേത്രത്തില് വച്ചായിരുന്നു ഈ മംഗളകര്മ്മം. ഞാനും കുടുംബവും ഏറെ സന്തോഷത്തോടെയും ആഹ്ലാദത്തോടെയുമാണ് ഈ കര്മ്മത്തില് പങ്കു കൊണ്ടത്. നവദമ്ബതികള്ക്ക് ഏറെ കാലം സന്തോഷത്തോടെയും ആരോഗ്യത്തോടെയും ഒന്നായി ജീവിക്കാന് ആവട്ടെ എന്നു ദൈവത്തോട് പ്രാര്ത്ഥിക്കുന്നു.ഈ ജില്ലയില് വന്നതിനു ശേഷം കുട്ടികളുടെ രക്ഷകര്ത്താവ് എന്ന നിലക്ക് നടന്ന മൂന്നാമത്തെ കന്യാദാനം. പ്രോട്ടോകോള് പാലിച്ചു നടന്ന ചടങ്ങില് ബഹു മന്ത്രി ശ്രീമതി ചിഞ്ചുറാണി അവര്കള്, ശ്രീ പ്രേമചന്ദ്രന് ബഹു കൊല്ലം എം പി, ശ്രീ നൗഷാദ് ബഹു ങഘഅ, ജില്ലാ വനിതാ ശിശു വികസന ഓഫീസര് ശ്രീമതി ഗീതാകുമാരി, സൂപ്രണ്ട് ശ്രീമതി റ്റി ജെ മേരിക്കുട്ടി, ശ്രീമതി സരസ്വതി രാമചന്ദ്രന്, പ്രസിഡന്റ് ത്രിക്കരുവ ഗ്രാമപഞ്ചായത്ത് എന്നിവര് നേതൃത്വം വഹിച്ചു.